भेलवाटार की घटना, 3 को इलाज के बाद छुट्टी
करतला थाना अंतर्गत भेलवाटार गांव में रामेश्वर गोड़ (38) का परिवार निवासरत है। रामेश्वर के घर में सोमवार की सुबह कांदा भाजी बनाई गई थी। जिसे चावल के साथ परिवार के सभी लोगों ने खाया। कुछ घंटे बाद फूड पायजनिंग से रामेश्वर समेत उसकी मां समारिन (60) , प|ी अंबिका (35), बेटा द्वय पार्थ (14), रितेश (10) व बेटी चंदा किरण (16) उल्टी-दस्त करने लगे। जिससे उनकी हालत खराब हो गई। ग्रामीणों ने संजीवनी एक्सप्रेस क मदद से जिला अस्पताल पहुंचाकर भर्ती कराया। जहां प्राथमिक उपचार के बाद अंबिका समेत चंदा किरण व पार्थ की हालत सुधरी। बाद में उन्हें छुट्टी दे दिया गया। वहीं रामेश्वर, उसकी मां समारिन व पुत्र रितेश की गंभीर हालत को देखते हुए उनका उपचार जारी रखा गया है।
भाजी में कीटनाशक का हो सकता है असर
ग्रामीणों के मुताबिक रामेश्वर ने कुछ दिन पहले ही बाड़ी में लगी भाजी में कीटनाशक का छिड़काव किया था। माना जा रहा है कि उक्त कीटनाशक का असर कांदा भाजी में रहा होगा। जिस कारण कांदा भाजी बनाकर खाते ही परिवार फूड पायजनिंग का शिकार हो गया।
mag_Deva hin_Deva hin_Deva hin_Deva